Blodtryk og puls ved fysisk arbejde
Vejledning.
	Navn ____________________
	Klasse ____________________
	Dato ____________________


Formål
I skal undersøge, hvordan puls og blodtryk ændrer sig fra hvile til fysisk arbejde. I måler først i hvile og vælger derefter to aktiviteter med forskellig intensitet. Til sidst sammenligner I resultaterne og forklarer dem ud fra kredsløbets funktion.
Faglig baggrund
Puls og blodtryk
Pulsen er antallet af hjerteslag pr. minut. 
Det systoliske blodtryk er det højeste tryk i arterierne, når hjertet trækker sig sammen. 
Det diastoliske blodtryk er det laveste tryk, mens hjertet fyldes med blod. 
Blodtryk angives i mmHg og skrives fx 120/80 mmHg. Altså er det systoliske er 120 og diastoliske 80. Man siger i dagligdags tale at blodtrykket er 120 over 80.
Hypotese
Skriv, hvordan I forventer, at puls samt systolisk og diastolisk blodtryk ændrer sig ved de to forskellige arbejds-intensiteter.
	

	


Materialer
Automatisk blodtryksapparat med manchet i passende størrelse
Stopur eller mobiltelefon med tidtager
Et område til de valgte aktiviteter
Skriveredskab
Sikkerhed
Vælg aktiviteter, som I kan udføre sikkert og kontrolleret. Opvarmning kan indgå som den lave intensitet.
Pres aldrig hårdt på halsen eller på begge sider samtidig. Sygdom, skade eller lægelige begrænsninger aftales med læreren.
Planlæg jeres undersøgelse
Arbejd i grupper på 2-4. Fordel rollerne som forsøgsperson, tidtager, pulsmåler og den, der betjener blodtryksapparatet. Byt roller, når den næste forsøgsperson skal undersøges. Brug samme arm og samme målested for pulsen hver gang.
	Betingelse
	Valgt aktivitet
	Varighed
	Forventet intensitet

	Intensitet 1
	
	5 min
	Lav eller moderat

	Intensitet 2
	
	5 min
	Højere end intensitet 1


Sådan måler I pulsen
Håndled: Læg pege- og langfinger på tommelfingersiden af håndleddets inderside.
Hals: Læg to fingre forsigtigt i fordybningen ved siden af luftrøret. Mål kun på én side.
I hvile tælles slag i 30 sekunder og ganges med 2. Efter arbejde tælles slag i 15 sekunder og ganges med 4, så målingen kan foretages hurtigt.
Brug ikke tommelfingeren, da dens egen puls kan forstyrre målingen.
Sådan måler I blodtrykket
Forsøgspersonen sidder med rygstøtte, fødderne fladt i gulvet og benene ikke over kors.
Overarmen er bar. Manchetten placeres et par centimeter over albuebøjningen med luftslangen nedad.
Manchetten skal sidde til, men en finger skal kunne føres ind under den.
Armen hviler på et bord med håndfladen opad, så manchetten er omtrent i hjertehøjde.
Forsøgspersonen må ikke tale eller bevæge sig under målingen.
Fremgangsmåde
Sæt blodtryksmanchetten korrekt på den arm, I vil bruge gennem hele forsøget.
Hvile: Sid helt roligt i 5 minutter. Mål derefter pulsen to gange. Mål blodtrykket to gange med cirka 1 minuts mellemrum, og beregn gennemsnittet. Hvis de systoliske målinger afviger mere end 10 mmHg, foretages en tredje måling.
Intensitet 1: Udfør den valgte aktivitet i 5 minutter. Hold tempoet så ensartet som muligt.
Når aktiviteten stopper, måles pulsen straks i 15 sekunder. Sæt jer derefter korrekt, og start blodtryksmålingen så hurtigt som muligt. 
Vurdér arbejdsintensiteten på Borg-skalaen fra 6 til 20, hvor 6 er ingen anstrengelse og 20 er maksimal anstrengelse. Borg-skalaen er vist helt i bunden af dette dokument
Hold pause, til pulsen er tæt på hvilepulsen igen, og hvil mindst 5 minutter siddende.
Gentag trin 3-5 med intensitet 2. Den skal opleves tydeligt hårdere end intensitet 1.
Vigtigt om sammenligningen: Blodtryksapparatet kan ikke måle, mens I bevæger jer. Målingen efter arbejde viser derfor blodtrykket i den tidlige restitution, ikke det præcise blodtryk under selve aktiviteten. Ensartet timing gør resultaterne mere sammenlignelige.
Resultater for én forsøgsperson
	Forsøgsperson ____________________
	Puls målt ved håndled eller hals ____________________


Puls beregnes som: antal talte slag / måletid i sekunder × 60.
	Betingelse
	Aktivitet
	Borg 6-20
	Slag talt
	Måletid s
	Puls slag/min
	Systolisk mmHg
	Diastolisk mmHg

	Hvile 1
	Siddende
	6
	
	30
	
	
	

	Hvile 2
	Siddende
	6
	
	30
	
	
	

	Hvilegennemsnit
	Siddende
	6
	-
	-
	
	
	

	Intensitet 1
	
	
	
	15
	
	
	

	Intensitet 2
	
	
	
	15
	
	
	


Beregninger
	Betingelse
	Puls
	Ændring i puls fra hvile
	Ændring i systolisk BT fra hvile

	Hvile
	
	
	

	Intensitet 1
	
	
	

	Intensitet 2
	
	
	


Pulstryk = systolisk blodtryk - diastolisk blodtryk.
Noter og observationer
Notér fx vejrtrækning, sved, hudfarve, vanskeligheder ved måling eller andre forhold, som kan påvirke resultaterne.
	

	

	

	


Databehandling og diskussion
1. Beskriv og forklar sammenhængen mellem arbejdsintensitet og puls. Understøtter resultaterne jeres hypotese?
2. Hvordan ændrede det systoliske og det diastoliske blodtryk sig? Kan du forklare ændringen?
3. Sammenlign Borg-vurderingen med pulsen. Er den aktivitet, der føltes hårdest, også den, der gav den højeste puls?
4. Forklar, hvorfor både puls normalt stiger under fysisk arbejde, og hvordan det påvirker hjertets den mængde blod der pumpes ud af hjertet på 1 minut (kaldes minutvolumen)
5. Vurdér, om resultater fra forskellige personer kan sammenlignes direkte. Inddrag fx kondition, stress, koffein, søvn og dagsform.
Konklusion
Skriv en kort konklusion på 5-8 linjer. Besvar undersøgelsens formål, angiv de vigtigste resultater med tal, og vurder, om hypotesen blev understøttet.
	

	

	

	





[image: ]
Borg-skalaen bruges til at vurdere, hvor anstrengende du oplever træningen. Vælg det trin, der bedst beskriver din samlede oplevelse af anstrengelsen.
Skalaen går fra 6 til 20, fordi disse tal - med et ekstra nul bagved - nogenlunde svarer til pulsværdierne for en gennemsnitlig ung person.

